- Hindi News
- National
- लोगों की मांग: शहर में 2009 से बंद की गई जन औषधि को खोला जाए ताकि मरीजों को हो फायदा
लोगों की मांग: शहर में 2009 से बंद की गई जन औषधि को खोला जाए ताकि मरीजों को हो फायदा
जन औषधि खुलने पर केमिस्ट शॉप्स से महंगे दामों पर नहीं खरीदनी पड़ेंगी दवाइयां
सिटीरिपोर्टर | पंचकूला
चंडीगढ़में 4 तो मोहाली में 1, लेकिन पंचकूला में 2009 से जन औषधि बंद पड़ी है। इससे पंचकूला में या तो अस्पताल से ही दवाइयां लेनी पड़ रही हैं और जो दवाई अस्पताल में नहीं है, उसे महंगे दामों में बाहर से खरीदना पड़ रहा है। अगर सेक्टर 6 के जनरल अस्पताल में बंद पड़ी जन औषधि खुल जाए तो मरीजों को केमिस्ट से महंगे दामों में दवाइयां नहीं लेनी पड़ेगी। अब दोबारा से पंचकूला में जन आैषधि को खोलने के लिए लोकसर्वहितकारी सोसायटी ने साेमवार को हरियाणा हेल्थ सर्विसिज के डीजी, एडिशनल चीफ सेक्रेटरी हेल्थ हरियाणा, पंचकूला के विधायक राज्यमंत्री ज्ञानचंद गुप्ता को कंप्लेंट की है। इसमें उन्होंने बताया कि पंचकूला में डायलिसिस, कैथ लैब, एमआरआई जैसी कई सुविधाएं तो मुहैया करवा दी गई हंै, लेकिन आज भी मरीजों को सर्जरी के लिए पार्ट्स केमिस्ट शॉप्स से महंगे दामों पर खरीदने पड़ रहे हैं। ट्राईसिटी में कुल मिलाकर 5 जन औषधि हैं, जिसमें चंडीगढ़ में 4 और मोहाली में एक जन औषधि खोली हुई है। वहीं, पंचकूला में 2009 में सस्ती दवाओं के लिए जन औषधि खोली गई थी, जिसे अब बंद कर दिया है। जन औषधि को डेवलप करने के लिए 2015 में दिल्ली में मीटिंग हुई थी, जिसमें फैसला लिया गया कि जनऔषधियों में अब 220 से ज्यादा दवाइयां मिलेंगी।
इतना ही नहीं, सर्जरी में इस्तेमाल होने वाले पार्ट्स भी मरीजों को काफी कम कीमत पर दिए जाएंगे। वहीं, अगर अब पंचकूला में जन औषधि को खोला जाए तो मरीजों को केमिस्ट शॉप पर ज्यादा रेट पर सर्जिकल पार्ट्स नहीं खरीदने पडें़गे। फिलहाल लोगों को केमिस्ट शॉप्स से ही दवाइयां खरीदनी पड़ रही हैं।
यहकहना है बीपीपीआई नोडल ऑफिसर का : बीपीपीआईनोडल ऑफिसर लोकेश शर्मा ने बताया कि पहले तो जन औषधि 2014 से भी बंद कर दी गई है। हमने दवाइयां भी बढ़ाई हैं और सबसे खास बात ये है कि यहां पर काफी कम कीमत पर मरीजों की सर्जरी में इस्तेमाल होने वाले पार्ट्स भी मिलेंगे। अब तो सरकार भी जन औषधि खोलने के बारे में विचार कर रही है। वहीं, रेडक्रॉस सेक्रेटरी विजय लक्ष्मी ने बताया कि इसके बारे में प्रशासनिक अधिकारियों को पता होगा। विधायक ज्ञानचंद ने बताया कि मामला उनके ध्यान में है। इस बारे में वह दोबारा से अधिकारियों से बात करेंगे।
tgl_Latn sot_Latn hin_Deva hin_Deva hin_Deva awa_Deva hin_Deva hin_Deva hin_Deva